รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 18 พฤษภาคม 2564
วันอังคารที่ 18 พฤษภาคม 2564
สรุปข่าวการประชุมคณะรัฐมนตรี 18 พฤษภาคม 2564
นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (18 พฤษภาคม 2564) เวลา 09.00 น.พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลบ้านพรุ ตําบลควนลัง อําเภอหาดใหญ่ ตําบลทุ่งลาน และตําบลคลองหลา อําเภอคลองหอยโข่ง จังหวัดสงขลา พ.ศ. ....
2.  เรื่อง  ร่างกฎกระทรวงกําหนดการรับน้ําหนัก ความต้านทาน และความคงทนของอาคารและพื้นดินที่รองรับอาคาร ตามกฎหมายว่าด้วยการควบคุมอาคาร พ.ศ. ....
3.  เรื่อง  ร่างกฎกระทรวงแบ่งส่วนราชการกรมความร่วมมือระหว่างประเทศ กระทรวงการต่างประเทศ พ.ศ. ....
4.  เรื่อง  ร่างกฎกระทรวงการขออนุญาตและการอนุญาตเป็นผู้ประกอบการตรวจสอบมาตรฐาน พ.ศ. ....
5.  เรื่อง  ร่างกฎกระทรวงกําหนดอัตราค่าทําศพที่ให้นายจ้างจ่าย พ.ศ. ....
6.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555)
7.  เรื่อง  ร่างประกาศกระทรวงพาณิชย์ ยกเลิกประกาศกระทรวงพาณิชย์ ว่าด้วยการกําหนดมาตรการจัดระเบียบในการส่งน้ํามันดีเซลหมุนเร็วออกไปนอกราชอาณาจักร (ฉบับที่ 85) พ.ศ. 2541 พ.ศ. ....
8.  เรื่อง  ขอยุติการดําเนินการจัดทํากฎหมายเฉพาะในการบริหารจัดการขยะ
9.   เรื่อง  ร่างกฎกระทรวงกําหนดหลักเกณฑ์การลดเงินเพิ่ม (ฉบับที่ 2) พ.ศ. ....
10.  เรื่อง  ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุน
การนําเข้ายา เวชภัณฑ์ และเครื่องมือแพทย์ต้านCOVID-19สําหรับบริจาคเป็นสาธารณกุศล)
11.  เรื่อง  ร่างกฎหมายตามมาตรการภาษีอากรเพื่อสนับสนุนการรับโอนทรัพย์สินหลักประกันเพื่อชําระหนี้
12.  เรื่อง  ร่างกฎกระทรวงกําหนดอัตราเงินสมทบกองทุนประกันสังคม พ.ศ. ....
เศรษฐกิจ สังคม
13.  เรื่อง  ขอความเห็นชอบวงเงินอุดหนุนบริการสาธารณะ ประจําปีงบประมาณ 2564 ของการรถไฟแห่งประเทศไทย
14.  เรื่อง  อนุมัติจ่ายเงินค่าทดแทนให้แก่ราษฎรที่ได้รับผลกระทบจากโครงการฝายหัวนา
15.  เรื่อง  มาตรการการรับมือฤดูฝน ปี 2564
16.  เรื่อง  การดําเนินการเกี่ยวกับการจัดตั้งสถาบันการดับเพลิงและบรรเทาสาธารณภัย
17.  เรื่อง  การพิจารณาให้มีมติให้ข้าราชการ พนักงาน เจ้าหน้าที่ หรือผู้ปฏิบัติงานอื่นใดในหน่วยงานของรัฐ มาปฏิบัติงานที่สํานักงานคณะกรรมการการรักษาความมั่นคง
ปลอดภัยไซเบอร์แห่งชาติ เป็นการชั่วคราว
18.  เรื่อง  การจัดทําประมวลจริยธรรมสําหรับเจ้าหน้าที่ของรัฐให้ใช้บังคับครอบคลุมถึงคณะกรรมการ
19.  เรื่อง  มาตรการในการแก้ไขกรณีงบประมาณรายจ่ายลงทุน มีจํานวนน้อยกว่าวงเงินส่วนที่ขาดดุลของงบประมาณประจําปี
20.  เรื่อง  รายงานผลการดําเนินงานของคณะกรรมการนโยบายการเงิน (กนง.) ประจําครึ่งหลังของปี พ.ศ. 2563
21.  เรื่อง  รายงานประจําครึ่งปี (กรกฎาคม – ธันวาคม 2563) ของธนาคารแห่งประเทศไทย
22.  เรื่อง  สรุปผลการดําเนินงานสําคัญ ประจําปีงบประมาณ พ.ศ. 2563 คณะกรรมการนโยบายการประมงแห่งชาติ
23.  เรื่อง  ผลการพิจารณารายงานการพิจารณาศึกษา เรื่อง แนวทางการแก้ไขปัญหาการละเมิดสิทธิมนุษยชนและการลอบประทุษร้ายประชาชน ของคณะกรรมาธิการวิสามัญพิจารณาศึกษาและแก้ไขปัญหาการละเมิดสิทธิมนุษยชน และการลอบประทุษร้ายประชาชน สภาผู้แทนราษฎร
24.  เรื่อง  รายงานผลการประเมินสถานการณ์ด้านสิทธิมนุษยชนของประเทศไทย ปี 2563 และรายงานผลการปฏิบัติงานคณะกรรมการสิทธิมนุษยชนแห่งชาติ
ประจําปีงบประมาณ พ.ศ. 2563
25.  เรื่อง  ผลการพิจารณารายงานการพิจารณาศึกษา เรื่อง แนวทางการให้บริการคนพิการ ของสายการบินภายในประเทศ ของคณะกรรมาธิการการพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา
26.  เรื่อง  แผนขับเคลื่อนกิจกรรมปฏิรูปประเทศที่จะส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) ภายใต้แผนการปฏิรูปประเทศ (ฉบับปรับปรุง)
27.  เรื่อง  ผลการประชุมคณะกรรมการพัฒนารัฐบาลดิจิทัล ครั้งที่ 1/2564
28.  เรื่อง  สรุปผลการประชุมคณะกรรมการติดตามการดําเนินงานตามนโยบายรัฐบาลและข้อสั่งการนายกรัฐมนตรี ครั้งที่ 2/2564
29.  เรื่อง  การขับเคลื่อนยุทธศาสตร์ชาติในระดับพื้นที่ และการขับเคลื่อนยุทธศาสตร์ชาติไปสู่การปฏิบัติบนฐานข้อมูลเชิงประจักษ์
30.  เรื่อง  ผลการสํารวจความคิดเห็นของประชาชนเกี่ยวกับมาตรการช่วยเหลือเยียวยาของภาครัฐจากสถานการณ์โรคติดเชื้อไวรัสโคโรนา 2019 (โควิด-19) พ.ศ. 2564
31.  เรื่อง  การถอดบทเรียนชุมชนย่านกะดีจีน
32.  เรื่อง  ขอรับการสนับสนุนงบประมาณเพื่อเป็นค่าใช้จ่ายในการแก้ปัญหาการแพร่ระบาดของโรคติดเชื้อไวรัสโคโรนา 2019 (COVID - 19)
33.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ในคราวประชุม ครั้งที่ 16/2564
34. เรื่อง ภาวะเศรษฐกิจไทยไตรมาสแรกของปี 2564 และแนวโน้มปี 2564
ต่างประเทศ
35.  เรื่อง ร่างพระราชบัญญัติการแลกเปลี่ยนข้อมูลเพื่อปฏิบัติตามการภาษีอากรระหว่างประเทศ พ.ศ. .... และการเข้าร่วมเป็นภาคีความตกลงพหุภาคีระหว่างเจ้าหน้าที่
ผู้มีอํานาจในการแลกเปลี่ยนข้อมูลทางการเงินแบบอัตโนมัติ
36.  เรื่อง  รายงานการประชุมรัฐมนตรีสารนิเทศอาเซียน ครั้งที่ 15 การประชุมรัฐมนตรีสารนิเทศอาเซียนกับประเทศคู่เจรจา+3 ครั้งที่ 6 และการประชุมที่เกี่ยวข้อง
ผ่านระบบการประชุมทางไกล
37.  เรื่อง  ผลการประชุมผู้นํายุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง ครั้งที่9
แต่งตั้ง
38.  เรื่อง  การมอบหมายผู้รักษาราชการแทนรัฐมนตรีว่าการกระทรวงคมนาคม
39.  เรื่อง  การแต่งตั้งกรรมการอื่นในคณะกรรมการธนาคารเพื่อการเกษตรและสหกรณ์การเกษตร
40.  เรื่อง  การแต่งตั้งประธานกรรมการและกรรมการอื่นในคณะกรรมการธนาคารเพื่อการส่งออกและนําเข้าแห่งประเทศไทย
41.  เรื่อง  แต่งตั้งผู้ว่าการการไฟฟ้าส่วนภูมิภาค
42. เรื่อง  คําสั่งสํานักนายกรัฐมนตรี ที่ 99 /2564 เรื่อง ยกเลิกคําสั่งสํานักนายกรัฐมนตรีที่ 85 /2564 เรื่อง มอบหมายให้รัฐมนตรีรับผิดชอบแนวคิดการขับเคลื่อนไทย
ไปด้วยกันระดับพื้นที่จังหวัด
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลบ้านพรุ ตําบลควนลัง อําเภอหาดใหญ่ ตําบลทุ่งลาน และตําบลคลองหลา อําเภอคลองหอยโข่ง จังหวัดสงขลา พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกากําหนดเขตที่ดินที่จะเวนคืน ในท้องที่ตําบลบ้านพรุ ตําบลควนลัง อําเภอหาดใหญ่ ตําบลทุ่งลาน และตําบลคลองหลา อําเภอคลองหอยโข่ง จังหวัดสงขลา พ.ศ. .... ตามที่กระทรวงคมนาคม (คค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ คค. รับความเห็นของกระทรวงเกษตรและสหกรณ์ สํานักงานสภาพัฒนาการเศรษฐกิจและสังคมแห่งชาติ และสํานักงานคณะกรรมการกฤษฎีกาไปพิจารณาดําเนินการต่อไปด้วย
ทั้งนี้ คค. เสนอว่า ปัจจุบันทางหลวงแผ่นดินสายหลักที่ผ่านเขตตัวเมืองหาดใหญ่มีสภาพจราจรหนาแน่น ประกอบกับไม่มีเส้นทางเลี่ยงเมืองสําหรับรองรับการเดินทางระยะไกล ส่งผลให้การจราจรในเขตตัวเมืองหาดใหญ่ติดขัดคับคั่งมากยิ่งขึ้น กรมทางหลวงจึงมีแผนงานที่จะก่อสร้างทางเลี่ยงเมืองหาดใหญ่ด้านตะวันออก ซึ่งจะสามารถเชื่อมโยงทางหลวงสายหลักเพื่อให้เกิดความสะดวก รวดเร็ว ปลอดภัย เพิ่มความคล่องแคล่ว (Mobility) ในการเดินทางและขนส่งสินค้า ลดต้นทุนโลจิสติกส์ และช่วยลดปัญหาการจราจรติดขัดในเขตตัวเมืองหาดใหญ่ ตลอดจนเป็นเส้นทางคมนาคมสําหรับผู้ใช้เส้นทางที่มาจากอําเภอนาหม่อม หรือฝั่งตะวันออกของเมืองหาดใหญ่สามารถเดินทางเข้าสู่สนามบินหาดใหญ่ โดยไม่ต้องเดินทางผ่านตัวเมืองหาดใหญ่ได้อีกทางหนึ่ง นอกจากนี้ เป็นการสนับสนุนการเชื่อมต่อระบบขนส่งอื่น (Multimodal Transport) สนับสนุนเขตเศรษฐกิจพิเศษสงขลา (ระยะที่ 1) ด่านการค้าชายแดน (ด่านสะเดา)
ดังนั้น กรมทางหลวงจึงมีความจําเป็นต้องกําหนดเขตที่ดินที่จะเวนคืนเพื่อสร้างทางหลวงแผ่นดินหมายเลข 425 ทางสายถนนวงแหวนรอบเมืองหาดใหญ่ ตอนถนนวงแหวนรอบเมืองหาดใหญ่ด้านตะวันออก ตอนบ้านพรุ - ทางเข้าสนามบินหาดใหญ่ จังหวัดสงขลา ในท้องที่ตําบลบ้านพรุ ตําบลควนลัง อําเภอหาดใหญ่ ตําบลทุ่งลาน และตําบลคลองหลา อําเภอคลองหอยโข่ง จังหวัดสงขลา เพื่ออํานวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค รวมทั้งเพื่อให้เจ้าหน้าที่หรือพนักงานเจ้าหน้าที่มีสิทธิเข้าไปสํารวจและเพื่อให้ทราบข้อเท็จจริงเกี่ยวกับอสังหาริมทรัพย์ที่จะต้องได้มาโดยแน่ชัด โดยมีจุดเริ่มต้น ที่ กม.24+148.453 - กม.31+331.426 รวมระยะทาง 7.182 กิโลเมตร วงเงินการก่อสร้างปี 2563 เพื่อก่อสร้างด้านซ้ายทาง ขนาด 2 ช่องจราจร วงเงิน 570 ล้านบาท และจะขอรับงบประมาณ ปี 2565 เพื่อก่อสร้างด้านขวาทาง วงเงิน 650 ล้านบาท เพื่อให้เป็นทางขนาด 4 ช่องจราจร มีปริมาณทรัพย์สินที่ต้องจัดกรรมสิทธิ์ที่ดินประกอบด้วย ที่ดินประมาณ 447 แปลง สิ่งปลูกสร้างประมาณ 328 ราย และต้นไม้ยืนต้นประมาณ 204 ราย รวมค่าทดแทนในการเวนคืน รวมเป็นเงินประมาณ 1,744,300,358 บาท
กรมทางหลวงได้ดําเนินการจัดให้มีการรับฟังความคิดเห็นของผู้ได้รับผลกระทบกับโครงการดังกล่าว ตามระเบียบสํานักนายกรัฐมนตรีว่าด้วยการรับฟังความคิดเห็นของประชาชน พ.ศ. 2557 แล้ว ซึ่งประชาชนส่วนใหญ่เห็นด้วยกับโครงการ และสํานักงบประมาณแจ้งว่าจะจัดสรรงบประมาณให้กรมทางหลวงตามความจําเป็นและเหมาะสมตามแผนการใช้จ่ายงบประมาณ เมื่อร่างพระราชกฤษฎีกาดังกล่าวใช้บังคับแล้ว
สาระสําคัญของร่างพระราชกฤษฎีกา
กําหนดเขตที่ดินที่จะเวนคืน ในท้องที่ตําบลบ้านพรุ ตําบลควนลัง อําเภอหาดใหญ่ ตําบลทุ่งลาน และตําบลคลองหลา อําเภอคลองหอยโข่ง จังหวัดสงขลา เพื่อสร้างทางหลวงแผ่นดินหมายเลข 425 ทางสายถนนวงแหวนรอบเมืองหาดใหญ่ ตอนถนนวงแหวนรอบเมืองหาดใหญ่ด้านตะวันออก ตอนบ้านพรุ – ทางเข้าสนามบินหาดใหญ่ จังหวัดสงขลา
2. เรื่อง ร่างกฎกระทรวงกําหนดการรับน้ําหนัก ความต้านทาน และความคงทนของอาคาร และพื้นดินที่รองรับอาคาร ตามกฎหมายว่าด้วยการควบคุมอาคาร พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดการรับน้ําหนัก ความต้านทาน และความคงทนของอาคาร และพื้นดินที่รองรับอาคาร ตามกฎหมายว่าด้วยการควบคุมอาคาร พ.ศ. .... ตามที่กระทรวงมหาดไทย (มท.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ มท. รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ มท. เสนอว่า
1. โดยที่ปัจจุบัน ได้มีการประกาศใช้บังคับกฎกระทรวง จํานวน 2 ฉบับ ได้แก่
1.1 กฎกระทรวง ฉบับที่ 6 (พ.ศ. 2527) ออกตามความในพระราชบัญญัติควบคุมอาคาร พ.ศ. 2522
1.2 กฎกระทรวง ฉบับที่ 48 (พ.ศ. 2540) ออกตามความในพระราชบัญญัติควบคุมอาคาร พ.ศ. 2522
ซึ่งมีสาระสําคัญเป็นการกําหนดการรับน้ําหนัก ความต้านทาน ความคงทนของอาคาร หรือพื้นดินที่รองรับอาคาร ตลอดจนลักษณะและคุณสมบัติของวัสดุที่ใช้ในการก่อสร้าง ดัดแปลงหรือซ่อมแซมอาคาร เพื่อประโยชน์แห่งความมั่นคงแข็งแรง ความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อม การผังเมือง การสถาปัตยกรรม และการอํานวยความสะดวกแก่การจราจร
2. อย่างไรก็ตาม กฎกระทรวงจํานวน 2 ฉบับ ตามข้อ 1. ได้มีผลใช้บังคับมาเป็นเวลานานแล้ว จึงเห็นควรให้มีการปรับปรุงข้อกําหนดในส่วนที่เกี่ยวกับงานก่อสร้างฐานรากอาคารเพื่อให้สอดคล้องกับสภาพงานก่อสร้างฐานรากอาคารในปัจจุบันที่เปลี่ยนแปลงไป และเพื่อให้งานก่อสร้างฐานรากอาคารมีความมั่นคงแข็งแรง เกิดความปลอดภัยต่อชีวิต ร่างกาย และทรัพย์สินของประชาชนและผู้เข้าใช้อาคาร โดยได้แยกเรื่องงานก่อสร้างฐานรากอาคารไว้เป็นการเฉพาะ มท. จึงได้จัดทําร่างกฎกระทรวงกําหนดการรับน้ําหนัก ความต้านทาน และความคงทนของอาคาร และพื้นดินที่รองรับอาคาร ตามกฎหมายว่าด้วยการควบคุมอาคาร พ.ศ. .... ขึ้น ซึ่งคณะกรรมการควบคุมอาคารได้มีมติเห็นชอบร่างกฎกระทรวงดังกล่าวแล้ว
สาระสําคัญของร่างกฎกระทรวง
1. กําหนดให้ฐานรากของอาคารจะต้องมีความมั่นคงแข็งแรงเพียงพอที่จะรับน้ําหนักตัวอาคารเองและน้ําหนักบรรทุกที่เกิดจากการใช้งานของอาคารตามปกติ และสามารถส่งผ่านน้ําหนักดังกล่าวลงสู่ดินฐานรากโดยตรงหรือผ่านเสาเข็มสู่ดินฐานรากได้อย่างปลอดภัย โดยหน่วยแรงแบกทานที่ยอมให้ของดินฐานรากหรือแรงต้านทานที่ยอมให้ของเสาเข็ม และการทรุดตัวของฐานรากจะต้องเป็นไปตามที่กําหนด
2. กําหนดให้อาคารสูง อาคารใหญ่พิเศษ อาคารขนาดใหญ่ที่มีความสูงตั้งแต่ 4 ชั้นขึ้นไป และอาคารที่มีความสูงตั้งแต่ 4 ชั้นขึ้นไปที่ก่อสร้างในโครงการจัดสรรที่ดิน ต้องมีรายงานการสํารวจดินฐานรากประกอบรายการคํานวณหน่วยแรงแบกทานที่ยอมให้ของดินฐานราก หรือแรงต้านทานที่ยอมให้ของเสาเข็ม
3. กําหนดให้ฐานรากแผ่ต้องวางอยู่บนดินฐานรากที่ไม่มีส่วนของอนินทรีย์สารหรืออินทรีย์สารที่ยังสลายไม่หมด โดยความหนาของฐานรากแผ่ต้องไม่น้อยกว่า 0.20 เมตร และมีระดับความลึกที่ฝังในดินจากระดับผิวดินถึงระดับต่ําสุดของฐานรากไม่น้อยกว่า 1.00 เมตร เว้นแต่ฐานรากแผ่ที่วางอยู่บนชั้นหิน นอกจากนี้ ค่าหน่วยแรงแบกทานที่ยอมให้ของชั้นดินฐานรากต้องเพียงพอต่อการรับน้ําหนักบรรทุกทั้งในขณะก่อสร้างและขณะใช้งาน
4. กําหนดให้ฐานรากของเสาเข็มต้องมีความมั่นคงแข็งแรงเพียงพอที่จะสามารถถ่ายเทน้ําหนักจากโครงสร้างอาคารส่วนบนสู่ดินฐานรากโดยรอบเสาเข็มได้อย่างปลอดภัย กรณีปลายเสาเข็มฝังอยู่ในชั้นทรายต้องฝังอยู่ในชั้นทรายไม่น้อยกว่า 3 เมตร ส่วนเสาเข็มที่มีปลายฝังอยู่บนชั้นดินแข็งและส่วนบนอยู่ในชั้นดินเหนียวอ่อนมากการคํานวณและออกแบบโครงสร้างเสาเข็มให้คํานึงถึงผลของความชะลูดของเสาเข็มต่อการรับน้ําหนักบรรทุกด้วย นอกจากนี้ การคํานวณและออกแบบฐานรากเสาเข็มที่อยู่ในบริเวณชั้นดินเหนียวอ่อนหรืออ่อนมากที่มีการถมดินหรือมีการสูบน้ําบาดาลในบริเวณพื้นที่ก่อสร้าง หรือบริเวณที่มีปัจจัยที่อาจทําให้ดินฐานรากมีอัตราการทรุดตัวเร็วกว่าอัตราการทรุดตัวของเสาเข็ม ให้พิจารณาผลของแรงเสียดทานฉุดลงที่อาจเกิดขึ้นกับเสาเข็มด้วย
5. กําหนดให้การทดสอบกําลังแบกทานของดินฐานรากสําหรับฐานรากแผ่โดยวิธีทดสอบความสามารถในการรับน้ําหนักบรรทุกของพื้นดิน (Plate bearing) ให้เป็นไปตามหลักเกณฑ์และวิธีการทดสอบที่กําหนดในมาตรฐานของกรมโยธาธิการและผังเมือง หรือมาตรฐานอื่นที่คณะกรรมการควบคุมอาคารให้การรับรอง และเป็นไปตามกฎกระทรวงนี้
6. กําหนดให้ในการคํานวณและออกแบบกําแพงกันดิน ผู้คํานวณและออกแบบจะต้องคํานึงถึงผลของแรงประเภทต่าง ๆ ที่กระทําต่อกําแพงกันดิน อันได้แก่ แรงดันของมวลดิน แรงดันหรือแรงยกตัวของน้ําหนัก น้ําหนักบรรทุกที่กระทําด้านหลังของกําแพงกันดิน เป็นต้น ทั้งนี้ การคํานวณแรงที่กระทํากับกําแพงกันดินให้เป็นไปตามมาตรฐานว่าด้วยการคํานวณแรงดันดินของกรมโยธาธิการและผังเมือง หรือมาตรฐานอื่นที่คณะกรรมการควบคุมอาคารให้การรับรอง
7. กําหนดให้กฎกระทรวงฉบับนี้ไม่ใช้บังคับกับการยื่นขออนุญาต หรือแจ้งการก่อสร้างอาคารก่อนหรือในวันที่กฎกระทรวงฉบับนี้ใช้บังคับ
3. เรื่อง ร่างกฎกระทรวงแบ่งส่วนราชการกรมความร่วมมือระหว่างประเทศ กระทรวงการต่างประเทศ พ.ศ. ....
คณะรัฐมนตรีมีมติรับทราบร่างกฎกระทรวงแบ่งส่วนราชการกรมความร่วมมือระหว่างประเทศ กระทรวงการต่างประเทศ พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว และให้สํานักเลขาธิการคณะรัฐมนตรีส่งร่างกฎกระทรวงดังกล่าวให้กระทรวงการต่างประเทศเพื่อนําเสนอรัฐมนตรีว่าการกระทรวงการต่างประเทศพิจารณาลงนาม และประกาศในราชกิจจานุเบกษาต่อไป
ทั้งนี้ ร่างกฎกระทรวงที่สํานักงานคณะกรรมการกฤษฎีกาตรวจพิจารณาแล้ว ตามที่สํานักงานคณะกรรมการกฤษฎีกาเสนอ เป็นการแบ่งส่วนราชการของกรมความร่วมมือระหว่างประเทศ กระทรวงการต่างประเทศ และกําหนดอํานาจหน้าที่และอํานาจของแต่ละส่วนราชการดังกล่าวให้เหมาะสมกับสภาพของงาน เพื่อให้เป็นหน่วยงานหลักในการดูแลรับผิดชอบงานความร่วมมือเพื่อการพัฒนาระหว่างประเทศให้เป็นไปอย่างมีประสิทธิภาพและมีความคล่องตัว ซึ่งได้ดําเนินการตามขั้นตอนและแนวทางปฏิบัติตามมติคณะรัฐมนตรีวันที่ 25 สิงหาคม 2554 แล้ว
สาระสําคัญของร่างกฎกระทรวง
กําหนดการแบ่งส่วนราชการของกรมความร่วมมือระหว่างประเทศ กระทรวงการต่างประเทศ จํานวน 4 ส่วนราชการ ดังนี้
1. สํานักงานเลขานุการกรม มีหน้าที่และอํานาจ เช่น งานบริหารทั่วไป ดูแลด้านงบประมาณ อํานวยความสะดวกด้านสิทธิพิเศษและพิธีศุลกากรหรือพิธีอื่นที่เกี่ยวข้อง ให้เป็นไปตามความตกลงหรือข้อตกลงโครงการ ดําเนินการเกี่ยวกับการพัฒนาศักยภาพของบุคลากรของประเทศไทย และดําเนินการตามแผนการป้องกันและบรรเทาสาธารณภัยแห่งชาติ ตามแนวทางการปฏิบัติร่วมกับต่างประเทศหรือองค์การระหว่างประเทศ
2. กองความร่วมมือด้านทุน มีหน้าที่และอํานาจ เช่น บริหารแผนความร่วมมือเพื่อการพัฒนาทรัพยากรมนุษย์ระหว่างประเทศ บริหารการดําเนินงานด้านทุนการศึกษา ฝึกอบรม ดูงาน และวิจัย ดําเนินการแลกเปลี่ยนนักวิชาการ ผู้เชี่ยวชาญ และอาสาสมัคร ส่งเสริมการสร้างเครือข่ายระหว่างสถาบันการศึกษา สถาบันวิชาการกับต่างประเทศผ่านความร่วมมือด้านทุน และเผยแพร่ฐานข้อมูลด้านทุนและเครือข่ายผู้รับทุนทั้งในประเทศและต่างประเทศ
3. กองความร่วมมือเพื่อการพัฒนาระหว่างประเทศ มีหน้าที่และอํานาจ เช่น ดําเนินการเกี่ยวกับโครงการและกิจกรรมความร่วมมือเพื่อการพัฒนาการระหว่างประเทศ ภายใต้กรอบทวิภาคี ไตรภาคี พหุภาคี และกรอบความร่วมมือในอนุภูมิภาคและภูมิภาคต่าง ๆ ดําเนินงานในการน้อมนําหลักปรัชญาเศรษฐกิจพอเพียงไปเผยแพร่ในต่างประเทศ และดําเนินงานเกี่ยวกับโครงการพระราชทานความช่วยเหลือแก่ต่างประเทศตามพระราชดําริ
4. กองส่งเสริมและประสานความร่วมมือระหว่างประเทศ มีหน้าที่และอํานาจ เช่น เสนอแนะการกําหนดนโยบาย ยุทธศาสตร์ ศึกษา ประมวล วิเคราะห์สถานการณ์และแนวโน้มความร่วมมือเพื่อการพัฒนาระหว่างประเทศ ส่งเสริมและประสานความร่วมมือกับหน่วยงานที่เกี่ยวข้องทั้งภายในประเทศและต่างประเทศ อํานวยการประชุมของคณะกรรมการที่เกี่ยวข้อง บริหารจัดการข้อมูลด้านความร่วมมือเพื่อการพัฒนาระหว่างประเทศ ส่งเสริมและขยายบทความร่วมมือเพื่อการพัฒนาระหว่างประเทศรูปแบบใหม่เพื่อเป็นกลไกการขับเคลื่อนอย่างยั่งยืนตามหลักปรัชญาเศรษฐกิจพอเพียง
4. เรื่อง ร่างกฎกระทรวงการขออนุญาตและการอนุญาตเป็นผู้ประกอบการตรวจสอบมาตรฐาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงการขออนุญาตและการอนุญาตเป็นผู้ประกอบการตรวจสอบมาตรฐาน พ.ศ. .... ตามที่กระทรวงเกษตรและสหกรณ์ (กษ.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้ กษ. รับความเห็นของกระทรวงพาณิชย์ (พณ.) สํานักงานสภาพัฒนาการเศรษฐกิจและสังคมแห่งชาติ และสํานักงาน ก.พ.ร. ไปพิจารณาดําเนินการต่อไปด้วย
ทั้งนี้ กษ. เสนอว่า
1. โดยที่คณะรัฐมนตรีได้มีมติ (8 กันยายน 2563) เห็นชอบแนวทางการแก้ไขกฎหมายและกฎระเบียบที่เป็นข้อจํากัดและเป็นอุปสรรคในการพัฒนาการให้บริการในรูปแบบอิเล็กทรอนิกส์ (e-Service) จึงมีผลทําให้ต้องมีการปรับปรุงแก้ไขบทบัญญัติบางประการของกฎกระทรวงกําหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. 2553 โดยการกําหนดให้มีการขอรับใบอนุญาตทางอิเล็กทรอนิกส์เป็นหลัก เพื่อให้สอดคล้องกับมติคณะรัฐมนตรีดังกล่าว และสภาวการณ์ที่เปลี่ยนแปลงในปัจจุบัน สํานักงานมาตรฐานสินค้าเกษตรและอาหารแห่งชาติจึงได้จัดทําร่างกฎกระทรวงการขออนุญาตและการอนุญาตเป็นผู้ประกอบการตรวจสอบมาตรฐาน พ.ศ. ....
2. ในคราวประชุมคณะกรรมการมาตรฐานสินค้าเกษตร ครั้งที่ 1/2564 เมื่อวันที่ 15 มกราคม 2564 ได้มีมติเห็นชอบร่างกฎกระทรวงดังกล่าว และให้ดําเนินการรับฟังความคิดเห็นจากผู้มีส่วนได้เสีย แล้วนําเสนอคณะรัฐมนตรีต่อไป
3. สํานักงานมาตรฐานสินค้าเกษตรและอาหารแห่งชาติได้ดําเนินการรับฟังความคิดเห็นจากผู้มีส่วนได้เสีย ภาคเอกชน และประชาชนทางเว็บไซต์ของสํานักงานมาตรฐานสินค้าเกษตรและอาหารแห่งชาติ และแจ้งเวียนผู้ประกอบการตรวจสอบมาตรฐาน ภาคเอกชน ผลปรากฏว่า ไม่มีผู้แสดงความคิดเห็นคัดค้านต่อร่างกฎกระทรวงดังกล่าว
สาระสําคัญของร่างกฎกระทรวง
1. กําหนดให้ยกเลิกกฎกระทรวงกําหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. 2553
2. กําหนดให้การยื่นคําขอรับใบอนุญาต การออกใบรับคําขอรับใบอนุญาต การแจ้งการชําระค่าธรรมเนียม และการอนุญาตให้ดําเนินการโดยวิธีการทางอิเล็กทรอนิกส์เป็นหลัก ทั้งนี้ ในกรณีที่ยังไม่สามารถดําเนินการหรือมีเหตุอื่นใดทําให้ไม่สามารถดําเนินการโดยวิธีการทางอิเล็กทรอนิกส์ได้ ให้ดําเนินการ ณ สํานักงานมาตรฐานสินค้าเกษตรและอาหารแห่งชาติ
3. กําหนดให้ผู้ที่ประสงค์จะขอรับใบอนุญาตเป็นผู้ประกอบการตรวจสอบมาตรฐานให้ยื่นคําขอรับใบอนุญาตต่อสํานักงานตามแบบคําขอพร้อมด้วยเอกสารและหลักฐานตามที่ระบุในแบบคําขอนั้น รวมทั้งเลขทะเบียนนิติบุคคลและหนังสือยินยอมให้สํานักงานเข้าถึงข้อมูลนั้น พร้อมด้วยข้อมูล เอกสาร หรือหลักฐานตามที่กําหนด
4. กําหนดให้เมื่อได้รับคําขอรับใบอนุญาตให้สํานักงานดําเนินการดังนี้
4.1 ออกใบรับคําขอให้แก่ผู้ขอรับใบอนุญาตไว้เป็นหลักฐาน และให้ตรวจสอบคําขอรับใบอนุญาต รวมทั้งข้อมูล เอกสาร หรือหลักฐานว่าครบถ้วนหรือไม่
4.2 กรณีคําขอรับใบอนุญาต หรือข้อมูล เอกสาร หรือหลักฐานไม่ถูกต้องหรือไม่ครบถ้วน ให้บันทึกความบกพร่องนั้นไว้ และแจ้งให้ผู้ขอรับใบอนุญาตแก้ไขให้ถูกต้องและครบถ้วนภายในระยะเวลาที่สํานักงานกําหนด
4.3 พิจารณาอนุญาตและแจ้งผลการพิจารณาไปยังผู้ขอรับใบอนุญาตภายใน 10 วันทําการนับแต่วันที่ได้รับคําขอรับใบอนุญาต รวมทั้งแจ้งให้ผู้ขอรับใบอนุญาตมาชําระค่าธรรมเนียมใบอนุญาตดังกล่าวภายใน 7 วันนับแต่วันที่ได้รับแจ้งนั้น หากผู้ขอรับใบอนุญาตไม่ชําระค่าธรรมเนียมภายในกําหนดเวลาดังกล่าว ให้ถือว่าผู้ขอรับใบอนุญาตไม่ประสงค์ขอรับใบอนุญาต และให้สํานักงานจําหน่ายเรื่องออกจากสารบบ
4.4 กรณีที่ผู้ขอรับใบอนุญาตขาดคุณสมบัติหรือมีลักษณะต้องห้ามให้สํานักงานมีคําสั่งไม่อนุญาต และมีหนังสือแจ้งให้ผู้ขอรับใบอนุญาตทราบพร้อมด้วยเหตุผลและสิทธิอุทธรณ์ด้วย ทั้งนี้ ภายใน 7 วันนับแต่วันที่มีคําสั่งไม่อนุญาต
4.5 การตรวจสอบคุณสมบัติให้สํานักงานประเมินขีดความสามารถและคุณสมบัติของห้องปฏิบัติการของผู้ขอรับใบอนุญาตให้เป็นไปตามประกาศที่คณะกรรมการกําหนด
4.6 ออกใบอนุญาตแก่ผู้ขอรับใบอนุญาตหลังจากวันที่ได้รับค่าธรรมเนียม
5. กําหนดให้ใบอนุญาตที่ออกให้ตามกฎกระทรวงกําหนดหลักเกณฑ์ วิธีการ และเงื่อนไขในการขอรับใบอนุญาตและการออกใบอนุญาตเป็นผู้ประกอบการตรวจสอบมาตรฐาน พ.ศ. 2553 ก่อนวันที่กฎกระทรวงนี้ใช้บังคับ ให้คงใช้บังคับได้ต่อไปจนกว่าจะสิ้นอายุหรือถูกเพิกถอน
6. บรรดาคําขอรับใบอนุญาตที่ได้ยื่นไว้ก่อนวันที่กฎกระทรวงนี้ใช้บังคับ และยังอยู่ระหว่างการพิจารณาหรือตรวจสอบ ให้ถือว่าเป็นคําขอรับใบอนุญาตที่ได้ยื่นตามกฎกระทรวงนี้
5. เรื่อง ร่างกฎกระทรวงกําหนดอัตราค่าทําศพที่ให้นายจ้างจ่าย พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดอัตราค่าทําศพที่ให้นายจ้างจ่าย พ.ศ. .... ตามที่กระทรวงแรงงาน (รง.) เสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับข้อสังเกตของกระทรวงการคลังไปประกอบการพิจารณาด้วย แล้วดําเนินการต่อไปได้ และให้ รง. รับความเห็นของสํานักงบประมาณไปพิจารณาดําเนินการต่อไป
ทั้งนี้ รง. เสนอว่า
1. โดยที่พระราชบัญญัติเงินทดแทน พ.ศ. 2537 ซึ่งแก้ไขเพิ่มเติมโดยพระราชบัญญัติเงินทดแทน (ฉบับที่ 2) พ.ศ. 2561 มาตรา 6 บัญญัติให้รัฐมนตรีว่าการกระทรวงแรงงานรักษาการตามพระราชบัญญัตินี้และให้มีอํานาจออกกฎกระทรวง และมาตรา 16 บัญญัติให้เมื่อลูกจ้างประสบอันตรายหรือเจ็บป่วยจนถึงแก่ความตาย หรือสูญหาย ให้นายจ้างจ่ายค่าทําศพแก่ผู้จัดการศพของลูกจ้างตามอัตราที่กําหนดในกฎกระทรวง
2. ในคราวประชุมคณะกรรมการกองทุนเงินทดแทน ครั้งที่ 6/2563 เมื่อวันที่ 22 มิถุนายน 2563 ที่ประชุมได้มีมติเห็นชอบให้สํานักงานประกันสังคมปรับปรุงกฎกระทรวงกําหนดอัตราค่าทําศพที่ให้นายจ้างจ่าย พ.ศ. 2563 ที่ใช้บังคับตั้งแต่วันที่ 9 เมษายน 2563 เพื่อให้เหมาะสมกับสภาพเศรษฐกิจและสังคมในปัจจุบัน ไม่เป็นภาระค่าใช้จ่ายของครอบครัวในการจัดการศพของลูกจ้าง และในกรณีของนายจ้างอาจจะต้องรับภาระในการจ่ายเงินสมทบเข้ากองทุนเพิ่มขึ้น ดังนี้
2.1 กําหนดให้นายจ้างจ่ายค่าทําศพในอัตรา 40,000 บาท เมื่อลูกจ้างประสบอันตรายหรือเจ็บป่วยจนถึงแก่ความตายหรือสูญหาย ตั้งแต่วันที่ 9 ธันวาคม 2561 (วันที่พระราชบัญญัติเงินทดแทน (ฉบับที่ 2) พ.ศ. 2561 มีผลบังคับใช้) จนถึงวันที่ร่างกฎกระทรวงในเรื่องนี้มีผลใช้บังคับ
2.2 กําหนดให้นายจ้างจ่ายค่าทําศพในอัตรา 50,000 บาท เพื่อให้เกิดความเท่าเทียมกัน เนื่องจากปัจจุบันกองทุนประกันสังคมกําหนดอัตราเงินค่าทําศพ จํานวน 50,000 บาท เมื่อร่างกฎกระทรวงฉบับนี้มีผลใช้บังคับแล้ว
3. รง. จึงได้ยกร่างกฎกระทรวงกําหนดอัตราค่าทําศพที่ให้นายจ้างจ่าย พ.ศ. .... เพื่อให้เหมาะสมกับสภาพเศรษฐกิจในปัจจุบัน และไม่เป็นภาระค่าใช้จ่ายของครอบครัวในการจัดการศพของลูกจ้างฯ ตามมติคณะกรรมการกองทุนเงินทดแทนตามข้อ 2. และคณะกรรมการพิจารณาร่างกฎหมายของกระทรวงแรงงานได้ตรวจพิจารณาร่างกฎกระทรวงกําหนดอัตราค่าทําศพที่ให้นายจ้างจ่าย พ.ศ. .... เสร็จเรียบร้อยแล้ว ในการประชุมครั้งที่ 6/2563 เมื่อวันพฤหัสบดีที่ 29 ตุลาคม 2563 และได้รับรองมติการประชุมแล้ว
4. รง. ได้ดําเนินการตามมาตรา 7 และมาตรา 27 แห่งพระราชบัญญัติวินัยการเงินการคลังของรัฐ พ.ศ. 2561 ซึ่งกองทุนเงินทดแทนจัดเก็บเงินสมทบเฉลี่ยปีละ 3,941.82 ล้านบาท และจ่ายเงินทดแทน เฉลี่ยปีละ 3,529.26 ล้านบาท โดยจ่ายเป็นค่าทําศพรวม เฉลี่ยปีละ 33.75 ล้านบาท หรือคิดเป็นร้อยละ 0.96 ของเงินทดแทนที่จ่ายทั้งหมด และในปี 2564 กรณีกําหนดอัตราเงินค่าทําศพ 50,000 บาท มีค่าใช้จ่ายเพิ่มขึ้นประมาณ 6.75 ล้านบาท แต่อย่างไรก็ตาม กองทุนเงินทดแทนมีสถานะทางการเงินที่มีความมั่นคง การปรับเพิ่มอัตราค่าทําศพนี้ จึงไม่มีผลกระทบต่อสถานะกองทุนเงินทดแทน
สาระสําคัญของร่างกฎกระทรวง
1. กําหนดให้นายจ้างจ่ายค่าทําศพในอัตรา 40,000 บาท เมื่อลูกจ้างประสบอันตรายหรือเจ็บป่วยจนถึงแก่ความตาย หรือสูญหาย ตั้งแต่วันที่ 9 ธันวาคม 2561 (วันที่พระราชบัญญัติเงินทดแทน (ฉบับที่ 2) พ.ศ. 2561 มีผลบังคับใช้) โดยพระราชบัญญัติเงินทดแทน พ.ศ. 2537 กําหนดอัตราค่าทําศพที่กําหนดให้นายจ้างจ่ายจํานวน 100 เท่าของอัตราสูงสุดของค่าจ้างขั้นต่ํารายวันตามกฎหมายว่าด้วยการคุ้มครองแรงงาน ซึ่งร่างกฎกระทรวงฉบับนี้เป็นการเพิ่มอัตราค่าทําศพ โดยมีรายละเอียดดังนี้
1.1 ตั้งแต่วันที่ 9 ธันวาคม 2561 – 31 ธันวาคม 2562 นายจ้างจ่ายค่าทําศพ จํานวน 33,000 บาท ตามประกาศคณะกรรมการค่าจ้าง ลงวันที่ 19 มกราคม พ.ศ. 2561 เรื่อง อัตราค่าจ้างขั้นต่ํา (ฉบับที่ 9) กําหนดอัตราค่าจ้างขั้นต่ํารายวันสูงสุด 330 บาท ดังนั้น ให้นายจ้างจ่ายค่าทําศพเพิ่มขึ้นอีก 7,000 บาท รวมเป็น 40,000 บาท
1.2 ตั้งแต่วันที่ 1 มกราคม 2563 – 8 เมษายน 2563 นายจ้างจ่ายค่าทําศพ จํานวน 33,600 บาท ตามประกาศคณะกรรมการค่าจ้าง ลงวันที่ 6 ธันวาคม พ.ศ. 2562 เรื่อง อัตราค่าจ้างขั้นต่ํา (ฉบับที่ 10) กําหนดอัตราค่าจ้างขั้นต่ํารายวันสูงสุด 336 บาท ดังนั้น ให้นายจ้างจ่ายค่าทําศพเพิ่มขึ้นอีก 6,400 บาท รวมเป็น 40,000 บาท
1.3 ตั้งแต่วันที่ 9 เมษายน 2563 จนถึงวันที่ร่างกฎกระทรวงนี้มีผลใช้บังคับ กําหนดให้นายจ้างจ่ายค่าทําศพในอัตรา 40,000 บาท
2. กําหนดให้นายจ้างจ่ายค่าทําศพในอัตรา 50,000 บาท เมื่อร่างกฎกระทรวงฉบับนี้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
6. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555)
คณะรัฐมนตรีมีมติเห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมเชียงใหม่ (ฉบับที่ ..) พ.ศ. .... ตามที่กระทรวงมหาดไทย (มท.) เสนอ และให้ มท. แก้ไขบทอาศัยอํานาจในร่างประกาศตามความเห็นของสํานักงานคณะกรรมการกฤษฎีกา แล้วดําเนินการต่อไปได้ และให้ มท. รับความเห็นของสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
ทั้งนี้ ร่างประกาศกระทรวงมหาดไทย ตามที่ มท. เสนอ เป็นการแก้ไขเพิ่มเติมกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 เพื่อแก้ไขเพิ่มเติมข้อกําหนดการใช้ประโยชน์ที่ดินประเภทที่อยู่อาศัยหนาแน่นน้อย (สีเหลือง) ในพื้นที่บางส่วนให้ดําเนินการหรือประกอบกิจการใด ๆ ที่มีความสูงของอาคารไม่เกิน 23 เมตร และแก้ไขเพิ่มเติมข้อกําหนดเกี่ยวกับการใช้ประโยชน์ที่ดินสําหรับการขยายพื้นที่โรงงาน รวมทั้งยกเลิกและปรับปรุงบัญชีในส่วนที่เกี่ยวกับประเภทหรือชนิดของโรงงานท้ายกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 เพื่อกําหนดให้การประกอบกิจการโรงงานดําเนินการได้อย่างเหมาะสมกับสภาพการณ์ปัจจุบัน ซึ่ง มท. ได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 แล้ว และคณะกรรมการผังเมืองได้มีมติเห็นชอบด้วยแล้ว
สาระสําคัญของร่างประกาศกระทรวงมหาดไทย
1. แก้ไขเพิ่มเติมข้อกําหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 โดยแก้ไขเพิ่มเติมข้อกําหนดการใช้ประโยชน์ที่ดินประเภทที่อยู่อาศัยหนาแน่นน้อย (สีเหลือง) ในพื้นที่บางส่วนให้ดําเนินการหรือประกอบกิจการใด ๆ ที่มีความสูงของอาคารไม่เกิน 23 เมตร โดยยกเลิกข้อห้ามโรงแรมตามกฎหมายโรงแรม การอยู่อาศัยหรือประกอบพาณิชยกรรมประเภทอาคารขนาดใหญ่ และศูนย์ประชุมหรืออาคารแสดงสินค้า สําหรับการดําเนินการหรือประกอบกิจการใด ๆ ดําเนินการได้ในอาคารที่มีความสูงไม่เกิน 23 เมตร
2. กําหนดให้โรงงานที่ได้รับอนุญาตให้ประกอบกิจการอยู่ก่อนวันที่กฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 มีผลใช้บังคับและยังประกอบกิจการอยู่ ขยายพื้นที่โรงงานได้ตามเงื่อนไขที่กําหนดไว้ในประกาศกระทรวงมหาดไทยนี้
3. ยกเลิกและปรับปรุงบัญชีในส่วนที่เกี่ยวกับประเภทหรือชนิดของโรงงานท้ายกฎกระทรวงให้ใช้บังคับผังเมืองรวมเมืองเชียงใหม่ พ.ศ. 2555 และให้ใช้บัญชีท้ายประกาศกระทรวงมหาดไทยนี้แทน
7. เรื่อง ร่างประกาศกระทรวงพาณิชย์ ยกเลิกประกาศกระทรวงพาณิชย์ ว่าด้วยการกําหนดมาตรการจัดระเบียบในการส่งน้ํามันดีเซลหมุนเร็วออกไปนอกราชอาณาจักร (ฉบับที่ 85) พ.ศ. 2541 พ.ศ. ....
คณะรัฐมนตรีมีมติอนุมัติในหลักการร่างประกาศกระทรวงพาณิชย์ ยกเลิกประกาศกระทรวงพาณิชย์ ว่าด้วยการกําหนดมาตรการจัดระเบียบในการส่งน้ํามันดีเซลหมุนเร็วออกไปนอกราชอาณาจักร (ฉบับที่ 85) พ.ศ. 2541 พ.ศ. .... ตามที่กระทรวงพาณิชย์ (พณ.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา แล้วดําเนินการต่อไปได้
สาระสําคัญของร่างประกาศ
เป็นการยกเลิกประกาศกระทรวงพาณิชย์ ว่าด้วยการกําหนดมาตรการจัดระเบียบในการส่งน้ํามันดีเซลหมุนเร็วออกไปนอกราชอาณาจักร (ฉบับที่ 85) พ.ศ. 2541 เนื่องจากการกํากับดูแลการส่งออกน้ํามันดีเซลมีการกําหนดไว้เป็นการเฉพาะตามพระราชบัญญัติภาษีสรรพสามิต พ.ศ. 2560 แล้ว นอกจากนี้ยังเป็นการยกเลิกกฎหมายที่หมดความจําเป็นและลดความซ้ําซ้อนของกฎหมาย ซึ่งหน่วยงานที่เกี่ยวข้องเห็นชอบด้วยในหลักการ
8. เรื่อง ขอยุติการดําเนินการจัดทํากฎหมายเฉพาะในการบริหารจัดการขยะ
คณะรัฐมนตรีมีมติรับทราบการยุติการดําเนินการจัดทํากฎหมายเฉพาะในการบริหารจัดการขยะตามที่สํานักงานคณะกรรมการกฤษฎีกา (สคก.) เสนอ
สาระสําคัญ
การขอยุติการดําเนินการจัดทํากฎหมายเฉพาะในการบริหารจัดการขยะตามที่ สคก. เสนอ สืบเนื่องมาจากปัจจุบันได้มีพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 มีผลใช้บังคับแล้ว ซึ่งกระทรวงมหาดไทยและกระทรวงสาธารณสุขได้อาศัยอํานาจตามพระราชบัญญัติดังกล่าว เพื่อออกกฎหมายลําดับรองที่อยู่ภายใต้บทบาทภารกิจของตน ประกอบกับกระทรวงทรัพยากรธรรมชาติและสิ่งแวดล้อมอยู่ระหว่างร่วมกับหน่วยงานที่เกี่ยวข้อง ในการจัดทําร่างพระราชบัญญัติการจัดการซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ พ.ศ. .... เพื่อให้มีระบบการจัดการขยะอิเล็กทรอนิกส์ที่มีประสิทธิภาพ จึงเป็นกรณีที่สถานการณ์มีการเปลี่ยนแปลงไปจากที่คณะกรรมการกฤษฎีกา (คณะที่ 1) ได้เคยตั้งข้อสังเกตไว้ในชั้นการตรวจพิจารณาร่างพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ ..) พ.ศ. ....
ดังนั้น เพื่อให้การแก้ไขปรับปรุงกฎหมายเกี่ยวกับการบริหารจัดการขยะสอดคล้องกับสถานการณ์ในปัจจุบันและการดําเนินการของหน่วยงานที่เกี่ยวข้อง สคก. จึงเห็นควรยุติการดําเนินการในเรื่องดังกล่าวและแจ้งคณะรัฐมนตรีเพื่อทราบ ซึ่ง สคก. จะได้จําหน่ายเรื่องออกจากสารบบต่อไป
9. เรื่อง ร่างกฎกระทรวงกําหนดหลักเกณฑ์การลดเงินเพิ่ม (ฉบับที่ 2) พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดหลักเกณฑ์การลดเงินเพิ่ม (ฉบับที่ 2) พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณาเป็นเรื่องด่วน แล้วดําเนินการต่อไปได้
ทั้งนี้ กค. เสนอว่า
1. ปัจจุบันได้มีกฎกระทรวงกําหนดหลักเกณฑ์การลดเงินเพิ่ม พ.ศ. 2560 ประกาศใช้บังคับ โดยกําหนดว่าในกรณีผู้นําของเข้าหรือผู้ส่งออกตรวจพบด้วยตนเองว่าชําระอากรไว้ไม่ครบถ้วน และนําอากรที่ยังชําระไม่ครบถ้วนมาชําระต่อกรมศุลกากร ให้ได้รับการลดเงินเพิ่มลงเหลือร้อยละ 0.25 0.50 และ 0.75 ต่อเดือน แล้วแต่กรณี (มาตรา 22 แห่งพระราชบัญญัติศุลกากร พ.ศ. 2560 บัญญัติให้เรียกเก็บเงินเพิ่มในอัตราร้อยละหนึ่งต่อเดือนของอากรที่ต้องเสียหรือเสียเพิ่มโดยไม่คิดทบต้น)
2. โดยที่สถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ยังคงส่งผลอย่างต่อเนื่อง คณะกรรมการร่วมภาคเอกชน 3 สถาบัน (กกร.) ได้แก่ สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย จึงได้มีหนังสือถึงกระทรวงการคลัง เพื่อเสนอมาตรการด้านภาษีเพื่อช่วยเหลือผู้ประกอบการที่ได้รับผลกระทบจากการระบาดโรคติดเชื้อไวรัสโคโรนา 2019
กค. พิจารณาแล้วจึงได้ดําเนินการยกร่างกฎกระทรวงกําหนดหลักเกณฑ์การลดเงินเพิ่ม (ฉบับที่ 2) พ.ศ. .... เพื่อกําหนดมาตรการด้านภาษีเพิ่มเติมเพื่อช่วยบรรเทาผลกระทบทางเศรษฐกิจ ลดภาระค่าใช้จ่าย เสริมสร้างสภาพคล่อง และเพิ่มขีดความสามารถในการแข่งขันทางการค้าให้แก่ผู้ประกอบการ ตลอดจนเป็นแรงจูงใจให้กับผู้นําของเข้าหรือผู้ส่งของออกที่ชําระอากรที่ชําระไม่ครบถ้วน โดยไม่มีเจตนาหลีกเลี่ยงการเสียอากรและได้นําอากรที่ชําระไม่ครบถ้วนมาชําระต่อกรมศุลกากรในช่วงเวลาที่กําหนด โดยให้ได้รับการลดเงินเพิ่มเหลือร้อยละ 0.25 ต่อเดือนของอากรที่ต้องเสียหรือเสียเพิ่ม นับแต่วันที่นําของออกไปจากอารักขาของศุลกากรหรือส่งของออกไปนอกราชอาณาจักรจนถึงวันที่ชําระ
3. กค. ได้ดําเนินการจัดทําประมาณการการสูญเสียรายได้และประโยชน์ที่จะได้รับตามมาตรา 27 และมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 แล้ว โดยคาดว่าจะก่อให้เกิดการสูญเสียรายได้ของรัฐหรือหน่วยงานของรัฐโดยรวมประมาณ 176.18 ล้านบาท แต่อย่างไรก็ตาม จะเป็นการบรรเทาผลกระทบให้ผู้ประกอบการโดยลดภาระค่าใช้จ่ายให้แก่ผู้ประกอบการที่ชําระอากรไว้ไม่ครบถ้วนและได้นําอากรที่ยังชําระไม่ครบถ้วนดังกล่าวมาชําระต่อกรมศุลกากรภายในช่วงระยะเวลาที่กําหนดในร่างกฎกระทรวงนี้
สาระสําคัญของร่างพระราชกฤษฎีกา
1. กําหนดให้ผู้นําของเข้าหรือผู้ส่งของออกซึ่งชําระอากรไม่ครบถ้วนโดยไม่มีเจตนาหลีกเลี่ยงการเสียอากรและได้นําอากรที่ยังชําระไม่ครบถ้วนมาชําระต่อกรมศุลกากรในช่วงเวลาที่กฎกระทรวงฉบับนี้ใช้บังคับ ให้ได้รับการลดเงินเพิ่มเหลือร้อยละ 0.25 ต่อเดือนของอากรที่ต้องเสียหรือเสียเพิ่ม นับแต่วันที่นําของออกไปจากอารักขาของศุลกากรหรือส่งของออกไปนอกราชอาณาจักรจนถึงวันที่ชําระ
2. ให้มีผลใช้บังคับตั้งแต่วันถัดจากวันประกาศในราชกิจจานุเบกษาจนถึงวันที่ 30 กันยายน 2564
10. เรื่อง ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านCOVID-19สําหรับบริจาคเป็นสาธารณกุศล)
คณะรัฐมนตรีมีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการนําเข้ายา เวชภัณฑ์ และเครื่องมือแพทย์ต้านCOVID-19สําหรับบริจาคเป็นสาธารณกุศล) ตามที่กระทรวงการคลัง (กค.) เสนอ ซึ่งสํานักงานคณะกรรมการกฤษฎีกาได้ตรวจพิจารณาเป็นการล่วงหน้าแล้ว โดยมีหลักการ ดังนี้
1. ยกเว้นภาษีมูลค่าเพิ่มสําหรับการนําเข้าสินค้าที่ใช้รักษา วินิจฉัย หรือป้องกันCOVID-19เพื่อบริจาคให้แก่
1.1 สถานพยาบาล ได้แก่ สถานพยาบาลของทางราชการ สถานพยาบาลของสถาบันการศึกษาของรัฐ สถานพยาบาลขององค์การมหาชน สถานพยาบาลของรัฐวิสาหกิจที่เป็นองค์การของรัฐบาลหรือหน่วยงานธุรกิจที่รัฐบาลเป็นเจ้าของ สถานพยาบาลขององค์กรปกครองส่วนท้องถิ่น สถานพยาบาลของหน่วยงานอื่นของรัฐ หรือสถานพยาบาลของสภากาชาดไทย
1.2 หน่วยงานของรัฐนอกจาก 1.1
1.3 องค์การหรือสถานสาธารณกุศลหรือสถานพยาบาลที่รัฐมนตรีว่าการกระทรวงการคลังประกาศกําหนดตามมาตรา 47 (7)(ข) แห่งประมวลรัษฎากร เฉพาะสภากาชาดไทย และองค์การหรือสถานสาธารณกุศล หรือสถานพยาบาลตามข้อ 3 ของประกาศกระทรวงการคลัง ว่าด้วยภาษีเงินได้และภาษีมูลค่าเพิ่ม (ฉบับที่ 2) เรื่อง กําหนดองค์การ สถาน สาธารณกุศล สถานพยาบาลและสถานศึกษา ตามมาตรา 47 (7) (ข) แห่งประมวลรัษฎากร และมาตรา 3 (4) (ข) แห่งพระราชกฤษฎีกา ออกตามความในประมวลรัษฎากร ว่าด้วยการยกเว้นภาษีมูลค่าเพิ่ม (ฉบับที่ 239) พ.ศ. 2534 ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากรว่าด้วยการยกเว้นภาษีมูลค่าเพิ่ม (ฉบับที่ 254) พ.ศ. 2535 ลงวันที่ 12 ตุลาคม 2535
ทั้งนี้ สําหรับการนําเข้าและการบริจาคตั้งแต่วันที่ 1 มีนาคม 2564 ถึงวันที่ 31 มีนาคม 2565 และที่เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
2. ยกเว้นภาษีเงินได้นิติบุคคลและภาษีมูลค่าเพิ่มให้แก่บริษัทหรือห้างหุ้นส่วนนิติบุคคลสําหรับการบริจาคตามข้อ 1 โดยต้องไม่นําต้นทุนของสินค้ามาหักเป็นรายจ่ายในการคํานวณภาษีเงินได้นิติบุคคล
ทั้งนี้ สําหรับการบริจาคตั้งแต่วันที่ 1 มีนาคม 2564 ถึงวันที่ 31 มีนาคม 2565 และที่เป็นไปตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนดตามข้อ 1
อนึ่ง เมื่อพระราชกฤษฎีกาฯ มีผลใช้บังคับแล้ว กรมสรรพากรจะออกประกาศอธิบดีกรมสรรพากรกําหนดหลักเกณฑ์ วิธีการ และเงื่อนไขต่อไป
11. เรื่องที่ ร่างกฎหมายตามมาตรการภาษีอากรเพื่อสนับสนุนการรับโอนทรัพย์สินหลักประกันเพื่อชําระหนี้
คณะรัฐมนตรีมีมติอนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... และร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการจําหน่ายหนี้สูญจากบัญชีลูกหนี้ ตามที่กระทรวงการคลังเสนอ และให้ส่งสํานักงานคณะกรรมการกฤษฎีกาตรวจพิจารณาร่างกฎหมายดังกล่าวให้สอดคล้องกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ต่อไป
สาระสําคัญของเรื่อง
ร่างกฎหมายตามมาตรการภาษีอากรเพื่อสนับสนุนการรับโอนทรัพย์สินหลักประกันเพื่อชําระหนี้เป็นการยกเว้นภาษีอากรและการผ่อนปรนหลักเกณฑ์การจําหน่ายหนี้สูญจากบัญชีลูกหนี้ หรับการดําเนินมาตรการสนับสนุนการรับโอนทรัพย์สินหลักประกันเพื่อชําระหนี้ตามพระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 โดยมีรายละเอียดดังนี้
1. ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....
1.1 ยกเว้นภาษีเงินได้บุคคลธรรมดาและภาษีเงินได้นิติบุคคลให้แก่ลูกหนี้ของสถาบันการเงิน สําหรับเงินได้ที่รับจากการปลดหนี้ของสถาบันการเงิน อันเนื่องมาจากมาตรการสนับสนุนการับโอนทรัพย์สินหลักประกันเพื่อชําระหนี้ตามพระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 ทั้งนี้ ตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
1.2 ยกเว้นภาษีเงินได้บุคคลธรรมดา ภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะ และอากรแสตมป์ให้แก่ลูกหนี้ของสถาบันการเงินและสถาบันการเงิน สําหรับการโอนทรัพย์สิน การขายสินค้า และการกระทําตราสาร อันเนื่องมาจากมาตรการสนับสนุนการรับโอนทรัพย์สินหลักประกันเพื่อชําระหนี้ตามพระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 ทั้งนี้ ตามหลักเกณฑ์ วิธีการ และเงื่อนไขที่อธิบดีกรมสรรพากรประกาศกําหนด
2. ร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยการจําหน่ายหนี้สูญจากบัญชีลูกหนี้
กําหนดให้การจําหน่ายหนี้สูญจากบัญชีลูกหนี้ของสถาบันการเงินในส่วนของหนี้ที่สถาบันการเงินได้ปลดหนี้ให้แก่ลูกหนี้ อันเนื่องมาจากมาตรการสนับสนุนการรับโอนทรัพย์สินหลักประกันเพื่อชําระหนี้ตามพระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 กระทําได้โดยไม่ต้องดําเนินการตามหลักเกณฑ์ปกติ
ทั้งนี้ ร่างกฎหมายตามมาตรการภาษีอากรเพื่อสนับสนุนการรับโอนทรัพย์สินหลักประกันเพื่อชําระหนี้ข้างต้นมีขอบเขตดังต่อไปนี้
(1) ลูกหนี้ หมายถึง ผู้ประกอบธุรกิจที่เป็นลูกหนี้ของสถาบันการเงินและเจ้าของทรัพย์สินอันเป็นหลักประกันการชําระหนี้ของผู้ประกอบธุรกิจที่เป็นลูกหนี้ของสถาบันการเงิน
(2) สถาบันการเงิน หมายถึง ธนาคารพาณิชย์และสถาบันการเงินเฉพาะกิจซึ่งประกอบธุรกิจให้สินเชื่อ
(3) ให้ใช้สําหรับการดําเนินมาตรการสนับสนุนการรับโอนทรัพย์สินหลักประกันเพื่อชําระหนี้ตามพระราชกําหนดการให้ความช่วยเหลือและฟื้นฟูผู้ประกอบธุรกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2564 ตามหลักเกณฑ์และเงื่อนไขที่ธนาคารแห่งประเทศไทยกําหนด
12. เรื่อง ร่างกฎกระทรวงกําหนดอัตราเงินสมทบกองทุนประกันสังคม พ.ศ. ....
คณะรัฐมนตรีมีมติเห็นชอบในหลักการของร่างกฎกระทรวงกําหนดอัตราเงินสมทบกองทุนประกันสังคม พ.ศ. .... ตามที่กระทรวงแรงงาน (รง.) เสนอ และให้ส่งสํานักงานคณะกรรมการกฤษฎีกาตรวจพิจารณาร่างกฎกระทรวงฯ ให้สอดคล้องกับพระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ต่อไป
ทั้งนี้ ร่างกฎกระทรวงกําหนดอัตราเงินสมทบกองทุนประกันสังคม พ.ศ. .... มีหลักการสําคัญในการปรับลดอัตราเงินสมทบกองทุนประกันสังคม เป็นระยะเวลา 3 เดือน โดยลดอัตราเงินสมทบฝ่ายนายจ้าง และฝ่ายผู้ประกันตนตามมาตรา 33 จากเดิมฝ่ายละร้อยละ 5 ของค่าจ้างผู้ประกันตน เหลือฝ่ายละร้อยละ 2.5 ของค่าจ้างผู้ประกันตน สําหรับฝ่ายรัฐบาลส่งเงินสมทบอัตราเดิม ร้อยละ 2.75 ของค่าจ้างผู้ประกันตน สําหรับผู้ประกันตนตามมาตรา 39 ให้ปรับลดอัตราเงินสมทบกองทุนประกันสังคมตามมาตรา 46 วรรคสาม เพื่อบรรเทาความเดือดร้อนของผู้ประกันตนและนายจ้างจากสถานการณ์ทางเศรษฐกิจที่ได้รับผลกระทบจากการระบาดของโรคติดเชื้อไวรัสโคโรนา 2019
ร่างกฎกระทรวงกําหนดอัตราเงินสมทบกองทุนประกันสังคม พ.ศ. .... มีสาระสําคัญ ดังนี้
(1) ให้ยกเลิกกฎกระทรวงกําหนดอัตราเงินสมทบกองทุนประกันสังคม พ.ศ. 2563และกฎกระทรวงกําหนดอัตราเงินสมทบกองทุนประกันสังคม (ฉบับที่ 2) พ.ศ. 2564
(2) ตั้งแต่วันที่ 1 มิถุนายน 2564 ถึงวันที่ 31 สิงหาคม 2564 ให้รัฐบาล นายจ้างและผู้ประกันตนตามมาตรา 33 ออกเงินสมทบเข้ากองทุนเพื่อการจ่ายประโยชน์ทดแทนกรณีประสบอันตรายหรือเจ็บป่วย กรณีทุพพลภาพ กรณีตาย และกรณีคลอดบุตร ฝ่ายละร้อยละ 1 ของค่าจ้างผู้ประกันตน สําหรับการจ่ายประโยชน์ทดแทนกรณีสงเคราะห์บุตร และกรณีชราภาพในส่วนของนายจ้างและผู้ประกันตนฝ่ายละร้อยละ 1.25 ของค่าจ้างผู้ประกันตน และรัฐบาลปรับเป็น ร้อยละ 1.5 ของค่าจ้างผู้ประกันตน สําหรับการจ่ายประโยชน์ทดแทนกรณีว่างงาน ฝ่ายละร้อยละ 0.25 ของค่าจ้างผู้ประกันตน ตามบัญชี ก.
(3) ตั้งแต่วันที่ 1 กันยายน 2564 เป็นต้นไป ให้รัฐบาล นายจ้าง และผู้ประกันตนตามมาตรา 33 ออกเงินสมทบเข้ากองทุนเพื่อการจ่ายประโยชน์ทดแทนกรณีประสบอันตรายหรือเจ็บป่วย กรณีทุพพลภาพ กรณีตาย และกรณีคลอดบุตร ฝ่ายละร้อยละ 1.5 ของค่าจ้างผู้ประกันตน สําหรับการจ่ายประโยชน์ทดแทนกรณีสงเคราะห์บุตร และกรณีชราภาพ ในส่วนของนายจ้างและผู้ประกันตน ฝ่ายละร้อยละ 3 ของค่าจ้างผู้ประกันตน และรัฐบาลร้อยละ 1 ของค่าจ้างผู้ประกันตน สําหรับการจ่ายประโยชน์ทดแทน กรณีว่างงาน ในส่วนของนายจ้าง และผู้ประกันตน ฝ่ายละร้อยละ 0.5 ของค่าจ้างผู้ประกันตน และรัฐบาลร้อยละ 0.25 ของค่าจ้างผู้ประกันตน ตามบัญชี ข.
รง. รายงานว่า การลดอัตราเงินสมทบของนายจ้าง และผู้ประกันตนมีผลทําให้นายจ้างและผู้ประกันตนจ่ายเงินสมทบเข้ากองทุนประกันสังคมลดลงจากฝ่ายละร้อยละ 5 ของค่าจ้างผู้ประกันตน เหลือฝ่ายละร้อยละ 2.5 ของค่าจ้างผู้ประกันตน และผู้ประกันตนตามมาตรา 39 จ่ายเงินสมทบลดลงจากในอัตราเดือนละ 432 บาท เหลือในอัตราเดือนละ 216 บาท ส่งผลให้กองทุนประกันสังคมจัดเก็บเงินสมทบได้ลดลง 20,163 ล้านบาท โดยผู้ประกันตนจ่ายเงินสมทบลดลง 10,676 ล้านบาท และนายจ้างจ่ายเงินสมทบลดลง 8,487 ล้านบาท ภาพรวมเมื่อลดอัตราเงินสมทบรวมกัน 12 เดือน (รวมกับการลดอัตราเงินสมทบครั้งที่ 1 ตั้งแต่เดือนมีนาคม ถึง พฤษภาคม 2563 ครั้งที่ 2 ตั้งแต่เดือนกันยายน ถึง พฤศจิกายน 2563 ครั้งที่ 3 เดือนมกราคม ถึง มีนาคม 2564) เงินสมทบทั้งหมดจะลดลงประมาณ 88,831 ล้านบาท โดยผู้ประกันตนจะจ่ายเงินสมทบลดลง 56,659 ล้านบาท ส่วนนายจ้างจะจ่ายเงินสมทบลดลง 32,172 ล้านบาท
เศรษฐกิจ สังคม
13. เรื่อง ขอความเห็นชอบวงเงินอุดหนุนบริการสาธารณะ ประจําปีงบประมาณ 2564 ของการรถไฟแห่งประเทศไทย
คณะรัฐมนตรีมีมติเห็นชอบกรอบวงเงินอุดหนุนบริการสาธารณะประจําปีงบประมาณ 2564 ของการรถไฟแห่งประเทศไทย (รฟท.) จํานวน 2,886.647 ล้านบาท ตามมติคณะกรรมการเงินอุดหนุนบริการสาธารณะ (คณะกรรมการฯ) ในคราวประชุมครั้งที่ 2/2563 เมื่อวันที่ 16 กันยายน 2563 โดยให้ รฟท. รายงานให้สํานักงานเศรษฐกิจการคลัง (สศค.) ทราบในโอกาสแรกด้วย เพื่อ สศค. จะได้จัดเก็บข้อมูลยอดคงค้างให้เป็นไปตามข้อเท็จจริงต่อไป ตามที่กระทรวงการคลัง (กค.) เสนอ
สาระสําคัญของเรื่อง
กค. รายงานว่า
1. คณะกรรมการฯ ในคราวประชุมครั้งที่ 1/2563 เมื่อวันที่ 30 มิถุนายน 2563 ได้พิจารณาข้อเสนอการขอรับเงินอุดหนุนบริการสาธารณะประจําปีงบประมาณ 2564 ของ รฟท. (ข้อเสนอฯ) ซึ่งรัฐมนตรีว่าการกระทรวงคมนาคมได้เห็นชอบแล้ว จํานวน 3,033.885 ล้านบาท โดยมีมติให้กระทรวงคมนาคม (คค.) แจ้งให้ รฟท. จัดทําข้อมูลประมาณการรายได้จากการให้บริการสาธารณะที่สอดคล้องกับระยะเวลาการเปิดให้บริการของรถไฟชานเมือง (สายสีแดง) ช่วงบางซื่อ – รังสิต และช่วงบางซื่อ – ตลิ่งชัน และประมาณการต้นทุนจากการให้บริการสาธารณะในเรื่องค่าใช้จ่ายพนักงานการเดินรถและซ่อมบํารุง ค่าซ่อมบํารุง และค่าเบี้ยประกันภัยเพิ่มเติม รวมทั้งสมมติฐานและวิธีการคํานวณพร้อมเอกสารหลักฐานที่เกี่ยวข้อง ต่อมา คค. ได้จัดส่งข้อมูลเพิ่มเติมเพื่อประกอบการพิจารณา ข้อเสนอฯ ของ รฟท. โดย รฟท. ได้นําสมมติฐานของผลกระทบจากการแพร่ระบาดของโรคติดเชื้อไวรัสโคโรนา 2019 (COVID – 19) มาคํานวณ ส่งผลให้ประมาณการผู้โดยสารในปี 2564 ลดลง อย่างไรก็ตาม ประมาณการรายได้จากการให้บริการสาธารณะของ รฟท. ภายหลังการปรับสมมติฐานดังกล่าว เท่ากับข้อเสนอฯ เดิมของ รฟท. ซึ่งยังคงจํานวน 314.649 ล้านบาท นอกจากนี้ รฟท. ได้ยืนยันค่าใช้จ่ายพนักงานเดินรถและซ่อมบํารุงจํานวน 1,664.803 ล้านบาท โดยประมาณการมาจากค่าใช้จ่ายจริงที่เกิดขึ้นในปี 2561 – 2562 และนํามาปันส่วนสําหรับการให้บริการสาธารณะตามประเภทของต้นทุน
2. คณะกรรมการฯ ในคราวประชุมครั้งที่ 2/2563 เมื่อวันที่ 16 กันยายน 2563 มีมติเห็นชอบวงเงินอุดหนุนบริการสาธารณะ ประจําปีงบประมาณ 2564 ของ รฟท. จํานวน 2,886.647 ล้านบาท โดยมีประมาณการรายได้และค่าใช้จ่ายที่เกี่ยวข้องกับการให้บริการสาธารณะจํานวน 314.649 ล้านบาท และจํานวน 3,201.296 ล้านบาท ตามลําดับ โดยคณะกรรมการฯ พิจารณาปรับประมาณการต้นทุนจากการให้บริการสาธารณะจาก 3,348.534 ล้านบาท เป็น 3,201.296 ล้านบาท ซึ่งเป็นการปรับลดต้นทุนการเดินรถและซ่อมบํารุงจํานวน 147.238 ล้านบาท รวมถึงคณะกรรมการฯ ได้มีการพิจารณาผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ตามข้อมูลของ รฟท. ด้วยแล้ว
3. กรณีการให้กรอบวงเงินอุดหนุนบริการสาธารณะ รฟท. จํานวน 2,886.647 ล้านบาท เข้าข่ายลักษณะของกิจกรรม มาตรการ หรือโครงการตามบทบัญญัติในมาตรา 27 และมาตรา 28 ของพระราชบัญญัติวินัยการเงินการคลังของรัฐ พ.ศ. 2561 ซึ่งภาระที่รัฐต้องรับชดเชยจากการดําเนินโครงการดังกล่าวเมื่อรวมกับยอดภาระคงค้างที่มีอยู่เดิม ณ วันที่ 5 มีนาคม 2564 ยังคงอยู่ในกรอบที่คณะกรรมการนโยบายการเงินการคลังของรัฐกําหนดให้ยอดคงค้างทั้งหมดรวมกันไม่เกินร้อยละ 30 ของงบประมาณรายจ่ายประจําปี
14. เรื่อง อนุมัติจ่ายเงินค่าทดแทนให้แก่ราษฎรที่ได้รับผลกระทบจากโครงการฝายหัวนา
คณะรัฐมนตรีมีมติอนุมัติตามที่คณะกรรมการแก้ไขปัญหาโครงการฝายหัวนาเสนอดังนี้
1. อนุมัติจ่ายเงินค่าทดแทน กรณีที่ดินมีเอกสารสิทธิ จํานวน 82 แปลง เนื้อที่ 422-1-15 ไร่ ในอัตราไร่ละ 125,000 บาท เป็นเงิน 52,785,937.50 บาท และที่ดินไม่มีเอกสารสิทธิ จํานวน 22 แปลง เนื้อที่ 206-2-02 ไร่ ในอัตราไร่ละ 45,000 บาท เป็นเงิน 9,292,725 บาท ให้แก่ราษฎรที่ได้รับผลกระทบจากโครงการฝายหัวนา จังหวัดศรีสะเกษ ที่ผ่านการตรวจสอบและเห็นชอบโดยคณะอนุกรรมการแก้ไขปัญหาโครงการฝายหัวนา จังหวัดศรีสะเกษและคณะอนุกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราษีไศล และกลุ่มกํานันผู้ใหญ่บ้าน รวมทั้งสิ้น 104 แปลง เนื้อที่ 628-3-17 ไร่ เป็นเงิน 62,078,662.40 บาท โดยในส่วนของงบประมาณ กรมชลประทานจะปรับแผนปฏิบัติงานและแผนการใช้จ่ายงบประมาณประจําปีงบประมาณ พ.ศ. 2564 มาดําเนินการในเรื่องดังกล่าว
2. เพื่อให้การจ่ายเงินเป็นไปอย่างถูกต้อง โปร่งใส และป้องกันมิให้บุคคลหรือกลุ่มบุคคลแสวงหาผลประโยชน์โดยมิชอบจากราษฎร เห็นสมควรอนุมัติแต่งตั้ง คณะกรรมการตรวจสอบและกํากับดูแลการจ่ายเงินค่าทดแทน จังหวัดศรีสะเกษ เพื่อทําหน้าที่กํากับดูแลการจ่ายเงินและจํานวนเงินค่าทดแทนให้ถูกต้องครบถ้วนตรงตามบัญชีรายละเอียดผลการตรวจสอบร่องรอยการทําประโยชน์ที่ดินที่ได้รับผลกระทบจากโครงการฝายหัวนา อําเภอกันทรารมย์ จังหวัดศรีสะเกษ ประกอบด้วย
1) ผู้ว่าราชการจังหวัดศรีสะเกษ                     ประธานกรรมการ
2) อัยการจังหวัดศรีสะเกษ  กรรมการ
3) คลังจังหวัดศรีสะเกษ   กรรมการ
4) ผู้บังคับการตํารวจภูธรจังหวัดศรีสะเกษ              กรรมการ
5) เจ้าพนักงานที่ดินจังหวัดศรีสะเกษ                 กรรมการ
6) ปฏิรูปที่ดินจังหวัดศรีสะเกษ  กรรมการ
7) เกษตรและสหกรณ์จังหวัดศรีสะเกษ                กรรมการ
8) ผู้อํานวยการสํานักงานชลประทานที่ 8               กรรมการ
9) ผู้อํานวยการโครงการชลประทานศรีสะเกษ            กรรมการ
10) ผู้อํานวยการโครงการส่งน้ําและบํารุงรักษามูลล่าง       กรรมการ
11) นายอําเภอกันทรารมย์                        กรรมการ
12) – 14) ผู้แทนกลุ่มสมัชชาคนจน  กรรมการ
15) – 17) ผู้แทนกลุ่มโนนสัง กลุ่มราษีไศล
และกลุ่มกํานันผู้ใหญ่บ้าน                                  กรรมการ
18) ผู้อํานวยการโครงการส่งน้ําและบํารุงรักษาหัวนา
สํานักงานชลประทานที่ 8 กรมชลประทาน                        กรรมการและเลขานุการ
19) หัวหน้าฝายจัดหาที่ดินที่ 4 ส่วนจัดหาที่ดินที่ 2
สํานักกฎหมายและที่ดิน กรมชลประทาน                         กรรมการและผู้ช่วยเลขานุการ
โดยให้คณะกรรมการดังกล่าวมีอํานาจหน้าที่พิจารณาตรวจสอบบุคคลผู้มีสิทธิ จํานวน 104 ราย และควบคุมการโอนจ่ายเงินค่าทดแทนให้ถูกต้องครบถ้วนตรงตามบัญชีรายชื่อผู้มีสิทธิ จํานวนเนื้อที่ และจํานวนเงินค่าทดแทนตามที่คณะรัฐมนตรีอนุมัติสําหรับการจ่ายเงินกรณีนี้เห็นสมควรจ่ายด้วยวิธีโอนเงินเข้าบัญชีธนาคาร (จ่ายตรง) ตามบัญชีรายชื่อบุคคล ที่ผ่านการตรวจสอบจากคณะกรรมการฯ หรือทายาทของบุคคลดังกล่าวโดยให้ถือความเห็นของคณะกรรมการชุดนี้เป็นหลักฐานประกอบการจ่ายเงินค่าชดเชย
สําหรับกรณีการยกเว้นภาษีเงินได้บุคคลธรรมดาจากการขายหรือแบ่งขายที่ดินที่มีเอกสารสิทธิจะก่อให้เกิดความไม่เป็นธรรมกับผู้เสียภาษีเงินได้บุคคลธรรมดาจากการขายอสังหาริมทรัพย์ในกรณีอื่น รวมทั้งอาจขัดต่อบทบัญญัติตามมาตรา 32 แห่งพระราชบัญญัติวินัยการเงินการคลังของรัฐ พ.ศ. 2561 ดังนั้น กรณีราษฎรผู้ได้รับผลกระทบจากโครงการฝายหัวนาตกลงขายที่ดินให้แก่กรมชลประทานต้องเสียภาษีเงินได้บุคคลธรรมดาและต้องถูกหักภาษี ณ ที่จ่ายตามมาตรา 50 (5) แห่งประมวลรัษฎากร ตามความเห็นของกระทรวงการคลัง
สาระสําคัญของเรื่อง
คณะกรรมการแก้ไขปัญหาโครงการฝายหัวนารายงานว่า
1. โครงการฝายหัวนาเป็นโครงการย่อยโครงการหนึ่งในโครงการโขง - ชี - มูล ซึ่งถูกพัฒนาขึ้นในปี 2532 เพื่อแก้ไขปัญหาการขาดแคลนน้ําที่จะกระทบต่อความเป็นอยู่ของราษฎรในเขตภาคตะวันออกเฉียงเหนือ ซึ่งเดิมหน่วยงานรับผิดชอบโครงการคือกรมพัฒนาและส่งเสริมพลังงาน กระทรวงวิทยาศาสตร์เทคโนโลยีและสิ่งแวดล้อม (ในขณะนั้น) โดยมีแผนที่จะก่อสร้างโครงการให้แล้วเสร็จและเปิดใช้งานในปี 2544 แต่ได้มีการคัดค้านและเรียกร้องให้มีการทบทวนการประเมินผลกระทบสิ่งแวดล้อม ทําให้การก่อสร้างโครงการดังกล่าวหยุดการดําเนินการ ต่อมาในปี 2545 โครงการฝายหัวนาได้ถูกถ่ายโอนภารกิจมาอยู่ในความรับผิดชอบของกรมชลประทาน กระทรวงเกษตรและสหกรณ์ (กษ.) และได้มีการดําเนินการศึกษาทบทวนความเหมาะสมและผลกระทบสิ่งแวดล้อมของโครงการฯ เพื่อประกอบการพิจารณาในการเปิดใช้งานโครงการฝายหัวนา ทั้งนี้ ในปี 2553 คณะรัฐมนตรีได้มีมติ (27 เมษายน 2553) ให้กรมชลประทานดําเนินการพัฒนาโครงการต่อไปจนแล้วเสร็จตลอดจนสํารวจข้อมูลและพิจารณาการจ่ายเงินค่าทดแทนให้เป็นไปตามกฎหมาย ระเบียบ คําสั่ง และมติคณะรัฐมนตรีที่เกี่ยวข้อง
2. ต่อมาคณะรัฐมนตรีได้มีมติ (16 พฤศจิกายน 2553 และ 1 ตุลาคม 2562) เห็นชอบการแต่งตั้งคณะกรรมการแก้ไขปัญหาโครงการฝายหัวนาเพื่อพิจารณากําหนดราคา ค่าทดแทนทรัพย์สิน และให้ความเห็นชอบผลการตรวจสอบทรัพย์สินเพื่อเสนอคณะรัฐมนตรีอนุมัติจ่ายเงินค่าทดแทน ซึ่งคณะกรรมการฯ ได้กําหนดขั้นตอนในการดําเนินการพิสูจน์สิทธิกรณีแปลงที่ดินของราษฎรที่ถูกเขตโครงการฝายหัวนา ดังนี้
2.1 ประกาศให้ราษฎรยื่นคําร้อง/รับคําร้อง
2.2 นําคําร้องลงทําการรังวัด ตรวจสอบการครอบครองและทําประโยชน์ในพื้นที่พร้อมให้มีการรับรองของแปลงข้างเคียงอย่างน้อย 2 ด้าน และให้ใช้แผนที่ภาพถ่ายทางอากาศประกอบในการทํางาน และขึ้นรูปแปลงจัดทําแผนที่ ร.ว. 43 ก.1
2.3 นําเสนอคณะทํางานระดับอําเภอพิจารณาตรวจสอบและรับรองผลการทํางานของคณะทํางานระดับตําบล และติดประกาศให้มีการคัดค้านภายใน 30 วัน
2.3.1 กรณีไม่มีการคัดค้าน นําเสนอให้คณะอนุกรรมการฯ ระดับจังหวัดพิจารณา
2.3.2 กรณีมีการคัดค้าน ให้นํากลับไปสู่กระบวนการตรวจสอบของคณะทํางานระดับตําบลในพื้นที่อีกครั้ง
2.4 คณะอนุกรรมการฯ พิจารณาตรวจสอบผลการดําเนินงานพร้อมนําเสนอต่อคณะกรรมการแก้ไขปัญหาโครงการฝ่ายหัวนา (ชุดใหญ่)
2.5 คณะกรรมการแก้ไขปัญหาโครงการฝายหัวนา (ชุดใหญ่) พิจารณาให้ความเห็นชอบเพื่อนําเสนอคณะรัฐมนตรี
3. คณะอนุกรรมการแก้ไขปัญหาโครงการฝายหัวนา จังหวัดศรีสะเกษ โดยมีผู้ว่าราชการจังหวัดศรีสะเกษ เป็นประธานอนุกรรมการได้ดําเนินการตามกระบวนการ 5 ขั้นตอน (ตามข้อ 2) ในแปลงที่ดินจํานวน 916 แปลง2 ซึ่งช่างรังวัดกรมที่ดินได้ดําเนินการรังวัดตรวจสอบแปลงที่ดินแล้วเสร็จ จํานวน 850 แปลง โดยเป็นแปลงที่ดินที่มีสิทธิได้รับการชดเชยและสามารถดําเนินการรังวัดเพื่อจัดทําแผนที่ ร.ว. 43 ก. จํานวน 520 แปลง ส่วนแปลงที่ดินอื่น ๆ เป็นแปลงที่ดินที่ทับซ้อนแปลงอื่น อยู่นอกเขตที่จะได้รับการชดเชยหรือไม่สามารถชี้แนวเขตแปลงที่ดินได้ เป็นต้น ต่อมาคณะทํางานตรวจสอบทรัพย์สินจึงได้ดําเนินการตรวจสอบที่ดินจํานวน 520 แปลง ที่ผ่านการรังวัดและจัดทําแผนที่ ร.ว. 43 ก. โดยได้ดําเนินการตรวจสอบแปลงที่ดินเสร็จสิ้นแล้ว จํานวน 511 แปลง คงเหลือแปลงที่ดินอีกจํานวน 9 แปลง ที่จะดําเนินการตรวจสอบในช่วงเดือนมกราคม - กุมภาพันธ์ 2564 ต่อไป
4. คณะกรรมการแก้ไขปัญหาโครงการฝายหัวนา ในการประชุม ครั้งที่ 1/2564 (12) เมื่อวันที่ 20 มกราคม 2564 ที่ประชุมมีมติเห็นชอบรายชื่อราษฎรผู้มีสิทธิได้รับค่าทดแทนที่ดินที่ผ่านความเห็นชอบของคณะอนุกรรมการแก้ไขปัญหาโครงการฝายหัวนา จังหวัดศรีสะเกษ และคณะอนุกรรมการแก้ไขปัญหาโครงการฝายหัวนา จังหวัดศรีสะเกษ เฉพาะกลุ่มโนนสัง กลุ่มราษีไศล และกลุ่มกํานันผู้ใหญ่บ้าน จํานวน 104 แปลง สรุปได้ ดังนี้
ประเภทของสิทธิ
จํานวน
(แปลง)
เนื้อที่
(ไร่ – งาน –ตารางวา)
อัตราต่อไร่
(บาท/ไร่)
จํานวนเงิน3
(บาท)
(1) ราษฎรเจ้าของที่ดิน (มีเอกสารสิทธิ ประเภท โฉนดที่ดิน นส.3 ก. และ นส.3)